
RAPORT 

asupra proiectului de Lege privind graţierea unor pedepse



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind graţierea unor pedepse, trimis  cu adresa nr.419 din 27 august 2001, înregistrat sub nr.909/XVIII/11 din 27 august 2001.



Consiliul Legislativ a avizat favorabil proiectul de lege cu avizul nr.755 din 27 iulie 2001.



La comisie au fost depuse în termen şi înregistrate amendamente formulate de deputaţii Emil Boc – Grupul parlamentar al P.D., Minodora Cliveti şi Cornel Bădoiu – Grupul parlamentar al P.S.D., Ervin Szekely  - Grupul parlamentar al UDMR, precum şi unele propuneri formulate de Ministerul Justiţiei, însuşite şi susţinute ca amendamente de domnul deputat Ionel Olteanu.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul  de lege şi amendamentele formulate în şedinţele din zilele de 9 şi 17 octombrie 2001, în prezenţa reprezentanţilor Ministerului Justiţiei.



La discutarea articolelor asupra cărora s-au formulat amendamente, au luat cuvântul pentru a-şi exprima punctele de vedere, autorii amendamentelor, ceilalţi membri ai comisiei, precum şi reprezentanţii Ministerului Justiţiei.



În cursul dezbaterilor, unele amendamente au fost retrase de către iniţiatorii acestora. 



După dezbateri, cu majoritate de voturi, s-a hotărât, ca proiectul de Lege privind graţierea unor pedepse să fie supus spre dezbatere şi adoptare plenului Camerei Deputaţilor cu amendamente admise, astfel cum rezultă din anexa nr.1 şi cu amendamente respinse, astfel cum rezultă din anexa nr.2, care fac parte integrantă din prezentul raport. 
Anexa nr.1

AMENDAMENTE ADMISE 

Nr.crt.
Articolul

(textul iniţial)
Text adoptat de comisie

(autorul amendamentului)
Motivaţie

1.
   Titlul legii: 

Lege

privind graţierea unor pedepse
    Titlul legii: 

Lege

privind graţierea unor pedepse şi înlăturarea unor măsuri şi sancţiuni

    Comisia juridică, de disciplină şi imunităţi
     Având în vedere că legea prevede iertarea executării unor pedepse cu închisoarea, care reprezintă forma cea mai severă de sancţionare a faptelor penale, cu atât mai mult se impune graţierea pentru forme de executare mai uşoare. 

2. 
    Art.1 - Se graţiază în întregime pedepsele cu închisoare până la 5 ani inclusiv, aplicate de instanţele de judecată.
    Art.1 - Se graţiază în întregime pedepsele cu închisoare până la 5 ani inclusiv, precum şi pedepsele cu amendă aplicate de instanţele de judecată.

    Domnii  deputaţi: Emil Boc şi Cornel Bădoiu 
    Pentru corelare cu titlul legii, astfel cum a fost adoptat de comisie. 

3. 
    Art.2 - Prevederile art.1 se aplică şi celor care execută pedeapsa închisorii la locul de muncă. 
    Art.2 - Prevederile art.1 se aplică indiferent de modalitatea de executare a pedepsei închisorii dispusă de instanţă. 

    Domnul deputat Emil Boc şi Comisia juridică
    Prin această formulare s-au avut în vedere toate formele de executare a pedepsei cu închisoarea. 

4. 
    Art.4 alin (2) - Nu beneficiază de prevederile art.1-3 cei cărora li s-au  aplicat pedepse pentru următoarele infracţiuni:

………………………………………………..
    Art.4 alin (2) - Nu beneficiază de prevederile art.1-3 cei cărora li s-au  aplicat pedepse sau măsuri educative pentru următoarele infracţiuni:

………………………………………………………

   Domnul deputat Ion Neagu
    Pentru corelare cu textul legii, astfel cum a fost adoptat de comisie. 

5.
    A.Infracţiuni reglementate de Codul penal: 

………………………………………….


    La art.4 alin.(2) lit.A, după pct.6, se introduce un text nou care devine pct.61, cu următorul cuprins: 

    A.Infracţiuni reglementate de Codul penal: 

  ………………………………………….

    61.  şantajul, prevăzut de art.194; 

   ……………………………………………………

    Domnul deputat Emil Boc
    S-a apreciat că această infracţiune prezintă un pericol social sporit, având în vedere frecvenţa acesteia ca formă de intimidare, în cadrul crimei organizate. 

6.
    A.Infracţiuni reglementate de Codul penal: 

………………………………………….

11. furtul de autovehicule, precum şi furtul calificat, prevăzut în art.209 alin.1 lit.a), b), d), g) şi alin.2-5; 


    A.Infracţiuni reglementate de Codul penal: 

………………………………………….

11. furtul de autovehicule, precum şi furtul calificat, prevăzut în art.209 alin.1 lit.a), b), d), g), alin.2 şi 3 în redactarea anterioară Ordonanţei de urgenţă a Guvernului nr.207/2000, publicată în Monitorul Oficial nr.594 din 22 noiembrie 2000, în art.209 alin.1, alin.2, 3, şi 4 în redactarea anterioară Legii nr.456/2001 pentru aprobarea Ordonanţei de urgenţă a Guvernului nr.207/2000 privind modificarea şi completarea Codului penal şi a Codului de procedură penală, publicată în Monitorul Oficial nr.410 din 25 iulie 2001 şi art.209 alin.2, 3 şi 4, în redactarea în vigoare. 

    Domnul deputat Ionel Olteanu
    Textul a fost completat pentru a preciza cadrul normativ, ca urmare a modificărilor succesive intervenite în legislaţie. 

7.

    La art.4 alin.(2) lit.A, după pct.33, se introduc patru texte noi care devin pct.331 - 334, cu următorul cuprins:

331. falsul material în înscrisuri oficiale, prevăzut în art.288; 

332. falsul intelectual, prevăzut în art.289; 

333. falsul în înscrisuri sub semnătură privată, prevăzut în art.290; 

334. uzul de fals, prevăzut în art.291; 

    Domnul deputat Ionel Olteanu
    S-a propus completarea listei cuprinzând excepţiile de la aplicarea dispoziţiilor acestei legi, cu unele infracţiuni de fals în înscrisuri, ţinând seama de gravitatea acestor fapte, de frecvenţa lor şi, mai ales, de implicaţiile sociale ale acestor fapte. 

8.

    La art.4 alin.(2) lit.A, după pct.39, se introduce un text nou care devine pct.391, cu următorul cuprins:

391. relele tratamente aplicate minorului, prevăzute în art.306;

    Domnul deputat Cornel Bădoiu
    S-a avut în vedere gravitatea faptei, frecvenţa acesteia, precum şi evoluţia legislaţiei interne raportată la legislaţia Uniunii Europene în materie. 

9.
    Art.5 - Sancţiunile cu închisoare aplicate pentru contravenţii nu se mai execută, iar pentru contravenţiile săvârşite până la intrarea în vigoare a prezentei legi nu se mai aplică sancţiunea închisorii contravenţionale. 
    Art.5 - Sancţiunile cu închisoare aplicate prin hotărâri judecătoreşti definitive pentru contravenţii nu se mai execută.

    Domnul deputat Ion Neagu
    Textul acestui articol a fost reformulat pentru a se corela cu prevederile art.120 Cod penal, potrivit căruia graţierea vizează pedeapsa aplicată de instanţă şi nu fapta săvârşită. 

10.
    Art.6 - În cauzele în care nu s-a început urmărirea penală, precum şi în cele aflate în curs de urmărire penală sau de judecată, procesul penal va porni sau, după caz, va continua, iar după stabilirea pedepsei se va face aplicarea prevederilor prezentei legi. 
    Art.6 - se elimină.

   Domnul deputat Ionel Olteanu
   Scopul acestei regelmentări este acela de a aplica prevederile prezentei legi numai pedepselor stabilite, nu şi cauzelor aflate în curs de urmărire penală sau de judecată. 

11.
    Art.7 - Prevederile art.1-3 şi art.5 nu se aplică celor care nu au început executarea pedepsei închisorii, executarea măsurii internării într-un centru de reeducare, precum şi celor care nu au început executarea sancţiunii închisorii contravenţionale, deoarece s-au sustras de la executarea acestora, precum şi celor care au început executarea, dar ulterior s-au sustras de la executare.
    Art.7 - Graţierea nu se aplică celor care nu au început executarea pedepsei închisorii, măsurii internării într-un centru de reeducare sau a sancţiunii contravenţionale, deoarece s-au sustras de la executarea acestora, precum şi celor care au început executarea, dar ulterior s-au sustras. 

    Domnul deputat Cornel Bădoiu
    Textul acestui articol s-a reformulat pentru claritate şi rigoare juridică. 

12. 
   Art.9 - Dispoziţiile prezentei legi se aplică numai faptelor săvârşite până la data de 26 iulie 2001. 
   Art.9 - Dispoziţiile prezentei legi privesc pedepsele, măsurile şi sancţiunile aplicate prin hotărâri judecătoreşti definitive  pronunţate până la data publicării ei în Monitorul Oficial, Partea I. 

    Domnul deputat Ionel Olteanu
    Pentru respectarea prevederilor art.78 din Constituţie şi pentru corelare cu propunerea de eliminare a  prevederilor art.6 din proiectul de lege. 

Anexa nr.2 

AMENDAMENTE RESPINSE 

Nr. Crt. 
Articolul 

(text iniţial)
Amendamentul propus

şi autorul acestuia
Motivare

1. 
    Art.1 - Se graţiază în întregime pedepsele cu închisoare până la 5 ani inclusiv aplicate de instanţele de judecată.  
    Art.1 - Se graţiază în întregime pedepsele cu închisoare până la 2 ani inclusiv şi parţial (cu 1/2) cele între 2 şi 5 ani inclusiv aplicate de instanţele de judecată. 

Domnul deputat Emil Boc
    Argumente pentru susţinerea amendamentului: 

    Sfera de aplicabilitate a legii de graţiere este prea largă, graţierea totală a pedepselor până la 5 ani nefiind prea des utilizată. 

    Argumente pentru respingerea amendamentului: 

    Se menţine textul adoptat de comisie, întrucât sfera de aplicabilitate a legii este îngrădită de excepţiile prevăzute la art.4  din proiectul de lege. 



2.
     Art.4 alin.(2) lit.A 

………………………………………….

39. punerea în primejdie a unei persoane în neputinţă de a se îngriji, prevăzută în art.314; 
    Art.4 alin.(2) lit.A 

………………………………………….

39. - se elimină.

    Domnul deputat Cornel Bădoiu
     Argumente pentru susţinerea amendamentului:

    Consideră că această faptă prezintă un pericol social redus. 

     Argumente pentru respingerea amendamentului: 

    Se menţine textul iniţial, având în vedere gravitatea faptei şi frecvenţa acesteia. 

3.
    Art.5 - Sancţiunile cu închisoare aplicate pentru contravenţii nu se mai execută, iar pentru contravenţiile săvârşite până la intrarea în vigoare a prezentei legi nu se mai aplică sancţiunea închisorii contravenţionale.
    Art.5 - Sancţiunile cu închisoare aplicate pentru contravenţii nu se mai execută, iar pentru contravenţiile săvârşite până la data de 26 iulie 2001 nu se mai aplică sancţiunea închisorii contravenţionale.

  Domnul deputat Emil Boc
    Argumente pentru susţinerea amendamentului:
    Referirea trebuie făcută nu la data intrării în vigoare a legii, ci la termenul prevăzut de art.9. Altfel s-ar înţelege că după data de 26 iulie până la intrarea în vigoare a legii se pot săvârşi contravenţii care oricum vor fi graţiate. Avem de-a face cu o "invitaţie" la săvârşirea de contravenţii în actuala formulă a proiectului. 

    Argumente pentru respingerea amendamentului: 

     Se respinge amendamentul, deoarece sensul art.5, astfel cum a fost modificat de comisie, este în corelaţie cu prevederile art.120 Cod penal, precum şi cu dispoziţiile art.9 din prezentul proiect de lege.

4. 

    La art.8 se introduce un alineat nou, care devine alin.(2), cu următorul cuprins:

    Persoanele graţiate care, cu rea-credinţă, în decurs de trei ani, nu au acoperit prejudiciul sau despăgubirile la care au fost obligate, vor executa pedepsele ce le-au fost stabilite. 

    Domnul deputat Cornel Bădoiu
    Argumente pentru susţinerea amendamentului:
     Prin acest text făptuitorul va putea fi determinat la acoperirea prejudiciului cu mai mare operativitate.

    Argumente pentru respingerea amendamentului: 

     În legislaţia actuală nu sunt prevăzute criterii precise pentru determinarea relei credinţe, iar pentru recuperarea prejudiciului sau a despăgubirilor la care făptuitorul este obligat, există instrumente legale. 

 În raport de obiectul şi conţinutul său, proiectul de lege face parte din categoria legilor organice. 

                                           PREŞEDINTE,                                                                       SECRETAR, 

                                        dr. Ionel Olteanu                                                                   Carmen Dumitriu 

red. consilier Dumitra Diaconu 

       expert Geanina Cristea 

